קיצור ליקוטי מוהר"ן רה
תִּקּוּן לְמִקְרֵה לַיְלָה רַחֲמָנָא לִצְלָן, לוֹמַר עֲשָׂרָה קַפִּיטְל תְּהִלִּים בְּאוֹתוֹ הַיּוֹם שֶׁאֵרַע לוֹ חַס וְשָׁלוֹם, כִּי יֵשׁ כֹּחַ בַּאֲמִירַת תְּהִלִּים לְהוֹצִיא הַטִּפָּה מֵהַקְּלִפָּה שֶׁלָּקְחָה אוֹתָהּ, וְצָרִיךְ לְכַוֵּן בִּשְׁעַת אֲמִירַת תְּהִלִּים שֶׁתְּהִלִּים בְּגִימַטְרִיָּא תפה, שֶׁהוּא מְכֻוָּן כְּמִסְפַּר הַשְּׁנֵי שֵׁמוֹת אֵל אֱלהִים בְּמִלּוּאוֹ כָּזֶה, אָלֶף לָמֶד אָלֶף לָמֶד הֵי יוּד מֵם, שֶׁעַל-יְדֵי הַשְּׁנֵי שֵׁמוֹת אֵלּוּ יוֹצְאָה הַטִּפָּה מֵהַקְּלִפָּה לִילִית שֶׁגִּימַטְרִיָּא שֶׁלָּהּ תפ, וְעִם הֶחָמֵשׁ אוֹתִיּוֹת תפה (כְּמִנְיַן תְּהִלִּים) שֶׁהִיא הַמְמֻנָּה עַל זֶה, וּמַה שֶּׁצְּרִיכִין לוֹמַר עֲשָׂרָה קַפִּיטְל תְּהִלִּים דַּוְקָא עַיֵּן פְּנִים, וְאֵלּוּ הֵן, מִכְתָּם לְדָוִד טז, לְדָוִד מַשְׂכִּיל לב, אַשְׁרֵי מַשְׂכִּיל אֶל דָּל מא, כְּאַיָּל תַּעֲרג מב, לַמְנַצֵּחַ אַל תַּשְׁחֵת נט, לַמְנַצֵּחַ עַל יְדוּתוּן עז, תְּפִלָּה לְמשֶׁה צ', הוֹדוּ לַה' קִרְאוּ קה, עַל נַהֲרוֹת בָּבֶל קלז, הַלְלוּיָה הַלְלוּ אֵל בְּקָדְשׁוֹ ק''נ, וְהֵם תִּקּוּן גָּדוֹל מְאֹד לָזֶה, וּמִי שֶׁזּוֹכֶה לְאָמְרָם בְּאוֹתוֹ הַיּוֹם אֵין צָרִיךְ לִפְחֹד עוֹד כְּלָל מִפְּגָם הַנּוֹרָא הַזֶּה כִּי בְּוַדַּאי נִתְתַּקֵּן עַל-יְדֵי-זֶה:
קיצור ליקוטי מוהר"ן